Herrefrokosten 2026
2026-07-13 12:00 - 17:00 (Europe/Copenhagen) | Ringriderpladsen, Ringriderpladsen, Sønderborg, 6400, Danmark
2400 Festklædte herrer er samlet til festlig frokost i Lansen.

Krabbens dag - Blå Flag aktivitet
2026-08-01 12:00 - 15:00 | Sønderborg lystbådehavn, Marina Alle 12, Sønd
Kom og vær med til at fiske efter krabber. Der vil være udstyr til rådighed, og fortæller om krabberne og deres levesteder. Krabberne slippes fri gennem vores spændende krabberæs, hvor krabberne løber om kap ud i vandet.
Læs mere om vores mange andre spændende naturture i Naturkalenderen for 2026 på www.naturkalenderen.dk og udforsk vores mange Blå Flag aktiviteter vi tilbyder hele sommeren.

Solformørkelse
2026-08-12 18:30 - 20:30 | Naturcenter Sønderborg, Skydebanevej 1, Sønderborg, 6400
Om aftenen den 12. august 2026 kan vi i Danmark opleve en sjælden solformørkelse, hvor over 80% af solen formørkes. Kom ud på Sønderborg Naturcenter og oplev det spændende fænomen. Vi er klar med solformørkelsesbriller og aktiviteter.
Vi er klar fra kl. 18.30-20.30 – Solformørkelsen starter omkring kl. 19 og topper ca. en time efter. Husk aldrig at kigge direkte på solen.

Knallertringridning 2026
2026-08-22 10:00 - 23:59 | vollerup, Mommarkvej 46, Sønderborg, 6400
Danmarks største knallertringidning
En dag for hele familien
Legeland, køretur/optog, tombola, madboder, knallertringridning, koncerter og masser af andre aktiviteter
Fest i teltet om aftenen
Læs mere på www.knallertringridning.dk

Naturens dag
2026-09-06 10:00 - 13:00
Naturens dag – Flere oplysninger annonceres på Naturvejledernes Facebook side og i ugeavisen

Åbent Landbrug på Gråsten Landbrugsskole
2026-09-20 10:00 - 16:00 | Gråsten Landbrugsskole, Fiskbækvej 15, Gråsten, 6300, Danmark
Naturvejlederne laver sjove natur aktiviteter til Åbent Landbrug på Gråsten Landbrugsskole. Kom og vær med til en spændende dag for hele familien.

DM I STAND-UP 2026 // Sønderborghus
2026-09-30 19:00 - 21:00 | Sønderborghus, Martin Nyrops Plads 2, Sønderborg, 6400
Danmarks sjoveste slagmark vender tilbage.

Tourstart 30. september på Sønderborghus!
ÅRETS VÆRT FEJRER 61-ÅRS JUBILÆUM
I 1992 blev fundamentet lagt til det, der siden har udviklet sig til et regulært kraftværk i dansk stand-up, og i 2026 afholdes DM i Stand-up for 19. gang.
Årets vært: Dansk satires godfather, Simon Jul.
Det er et længe næret ønske at have netop Simon Jul som vært, og timingen er intet mindre end historisk: I år fejrer DM i Stand-up og Simon Jul nemlig 61-års jubilæum. Tilsammen. Formentlig. Jubilæer er, som bekendt, først og fremmest en følelse og helt afgjort opfundet til lejligheden.
Simon Jul – komiker, skuespiller, musiker og kreativ polyhistor med flere talenter end de fleste har streamingtjenester. Kendt fra satire-klassikere som Banjos Likørstue og Torsdag i 2’eren, hvor han med kirurgisk timing og mildt anarkistisk overskud har gjort det absurde til folkeeje. Simon Jul bevæger sig ubesværet fra rockscener til kultsatire og knivskarp samtidshumor, og i mere end to årtier har han bevist, at én mand sagtens kan fylde en hel sendeflade.
Ved dette års DM I Stand-up stiller 56 modige komikere til start og kæmper sig gennem indledende runder og semifinaler, stemt frem af publikum, indtil seks finalister står tilbage. Vinderen kåres ved et storslået finaleshow i Glassalen i Tivoli og kan herefter titulere sig Danmarks sjoveste – samt modtage 100.000 kroner og en landsdækkende klubtour i foråret 2027 sammen med resten af top 3, så latteren kan spredes over det ganske land med behørig myndighed.
DM I Stand-up er ikke blot en konkurrence, men rugekassen, der har sendt navne som Anders Matthesen, Linda P, Melvin Kakooza, Thomas Warberg, Heino Hansen og Ruben Søltoft videre mod landets største scener. Her begynder rejsen, her slibes snilde og stjernestøv – og et sted derude står 2026’s vinder allerede foran spejlet og øver sin takketale med sved på overlæben og passende ydmyghed.
Spørgsmålet er bare: Hvem bliver Danmarks sjoveste?
TOURPLAN
30. SEP SØNDERBORG SØNDERBORGHUS
01. OKT HORSENS FÆNGSLET
02. OKT VEJLE BYGNINGEN
03. OKT KALUNDBORG POSTGÅRDEN
06. OKT SLAGELSE SLAGELSE TEATER
07. OKT ODENSE MAGASINET
08. OKT AALBORG SKRÅEN
09. OKT VIBORG COMEDY HOUSE
10. OKT SKIVE SKIVE TEATER
23. OKT AARHUS HERMANS (1. SEMIFINALE)
24. OKT SVENDBORG TEATER (2. SEMIFINALE)
27. OKT KØBENHAVN GLASSALEN (FINALE)

Snapsetur på Kær Vestermark
2026-10-04 10:00 - 13:00 | Naturcenter Sønderborg, Skydebanevej 1, Sønderborg, 6400
Kom med på en efterårsnapsetur. Vi går max 2,5 km.
Husk at medbringe godt fodtøj og påklædning efter vejret.

Åbent hus på Nordals Naturskole
2026-10-11 10:00 - 15:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag hele familien med i skoven. Kom og vær med til et væld af familie aktiviteter på Nordals Naturskole. Vi bygger, snitter, smager, arbejder og er kreative med naturens materialer. Kom og vær med – der er aktiviteter til hele dagen.
Det er for alle.

The Julekalender
2026-11-24 19:30 | Sønderborg Teater, Strandvej 1, Sønderborg, 6400
Oluuuuf, a står under a mistelteeen!
The Julekalender som teater er lige, som du kender den fra TV. De tre nisser Fritz, Hansi og Gūnther bliver sendt til en gammel nissehule i Jylland nær Oluf og Gertrud Sands hus. Deres mission er at finde nøglen til spilledåsen, der holder nissen Gammel Nok i live. Med sig har de Den Store Bog, som indeholder svar på næsten alt, og endelig ikke må falde i den onde Nåsåers hænder. Men en dag banker en mystisk mand ved navn Benny på døren til Oluf og Gertrud Sand, og han har skumle planer…
Glæd dig til et gensyn med Gertruds store kasse med julepynt og “æ mistelten”. Skuespillerne Gordon Kennedy, Niels Olsen og Christian Damsgaard indtager scenen som de velkendte karakterer..

Nikolaj Stokholm (EKSTRA)
2026-11-26 18:30 | Koncertsalen Alsion, Alsion 2, Sønderborg, 6400, Danmark
Nikolaj Stokholm gæster Koncertsalen Alsion med sin nye turne, Feat. Stokkefar.
Så sker det endelig! Dét, som en hel nation har ventet på.
I denne tid, hvor man bare har brug for at sætte sig ned, grine og glemme alt omkring sig, er der kun én, som kan løse denne umulige opgave. Og det er gode gamle Nikolaj Stokholm.
Med tre succesfulde shows bag sig er forventningerne enorme. Og det ved han godt.
”For at være 100 % sikker på, at du får dit livs sjoveste aften, tager jeg selvfølgelig også den uforudsigelige Stokkefar med på scenen. Er det den samme person? Ingen ved det. Alle spørger. Men du spørger ikke – for du skal jo se det.”
Nikolaj Stokholm har taget dansk komik med storm. Siden debuten i 2007 er han blevet en af landets mest folkekære entertainere med sin skæve, selvironiske og uforudsigelige humor. Hans særlige evne til at balancere det skøre med det hjertevarme har gjort ham til en publikumsfavorit på tværs af generationer.
Hele Danmarks Stokkefar har fyldt spillesteder og koncertsale over hele landet, turneret med tre storsælgende onemanshows – det seneste solgte 120.000 billetter – og har dermed cementeret sin position som en af landets mest populære komikere.
Nu er han så klar med sit fjerde onemanshow, som han selv lover bliver det sjoveste til dato. Og hvis man kender Nikolaj Stokholm ret, er det ikke bare en tom kliché, men et løfte, han ikke har tænkt sig at løbe fra.

Sankt Hans 2027
2027-06-23 19:30 - 21:30 | Koncertsalen Alsion, Alsion 2, Sønderborg, 6400, Danmark
Sæsonen med orkestret afsluttes igen i år med denne stemningsfulde midsommerkoncert.
Vi får besøg af Philip Faber som dirigent og vært. Han er om nogen garant for, at fællessangen får vinger.
Efter koncerten mødes vi under åben himmel og nyder bålet og de lyse sommernætter.
